สนามกีฬาจีเอสพี

สนามกีฬาสโมสรยิมนาสติก "เดอะแพนไซเปรียนส์" (สนามกีฬาจีเอสพี) (กรีก: Στάδιο Γυμναστικός Σύλλογος "Τα Παγκύπρια") เป็นสนามฟุตบอลที่ตั้งอยู่ที่สโตรโวโลสในเขตนิโคเซีย ประเทศไซปรัส ถือเป็นสนามฟุตบอลที่มีขนาดใหญ่ที่สุดในประเทศ มีความจุ 22,859 ที่นั่ง เปิดใช้งานใน ค.ศ. 1999 ใช้งานในฐานะสนามเหย้าของสองสโมสรจากนิโคเซียอย่างอาโปเอลและโอโมเนีย นอกจากนี้ ยังเป็นสนามเหย้าของฟุตบอลทีมชาติไซปรัส สนามแห่งนี้ถูกสร้างขึ้นเพื่อแทนที่สนามกีฬาจีเอสพีแห่งเก่า ซึ่งใช้งานในช่วง ค.ศ. 1902–1999 และมีความจุเพียง 12,000 ที่นั่ง สถิติผู้ชมสูงสุดตลอดกาลของสนามแห่งนี้คือ 23,043 คน ในนัดที่อาโปเอลพบกับโอโมเนียในเฟิสต์ดิวิชัน ฤดูกาล 2002–03 เมื่อวันที่ 7 ธันวาคม ค.ศ. 2002 ซึ่งสุดท้ายแล้ว ผลจบลงด้วยการเสมอกันแบบไม่มีประตู ส่วนสถิติผู้ชมสูงสุดในการแข่งขันระดับทวีปยุโรปคือ 22,701 คน ในนัดที่อาโปเอลพบกับออแล็งปิกลียอแนในรอบ 16 ทีมสุดท้ายของยูฟ่าแชมเปียนส์ลีก ฤดูกาล 2011–12 นัดนี้จัดการแข่งขันขึ้นเมื่อวันที่ 7 มีนาคม ค.ศ. 2012 และอาโปเอลเป็นฝ่ายเอาชนะด้วยการยิงลูกโทษไปได้ อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ สนามกีฬาจีเอสพี Official website GSP Stadium on AllStadiums.ru Theo. David Architects